Diari Oficial de la Generalitat Valenciana


Sumari del DOGV 9377, del 07-07-2022 (2022/6385)

Informació pública de les modificacions que cal incloure en l'avantprojecte de llei de mesures fiscals, de gestió administrativa i financera i d'organització de la Generalitat, que acompanyarà la llei de pressupostos de 2023.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9377

Data del DOGV
:   07-07-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/6385


Data del document
:   05-07-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Anunci

Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * cooperació administrativa

Informació pública de les modificacions que cal incloure en l'avantprojecte de llei de mesures fiscals, de gestió administrativa i financera i d'organització de la Generalitat, que acompanyarà la llei de pressupostos de 2023. [2022/6385]  
D'acord amb el que s'estableix en l'article 133.2 de la Llei 39/2015, de 2 d'octubre, del procediment administratiu comú de les administracions públiques; 43.1.c de la Llei 5/1983, de 30 de desembre, del Consell; 47 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, s'acorda sotmetre a informació pública, pel termini de 15 dies hàbils, les següents propostes a incloure en l'avantprojecte de llei de mesures fiscals per a l'exercici 2023, de modificació de la Llei 8/2004, de 20 d'octubre, d'habitatge de la Comunitat Valenciana:  
1. Proposta de modificació de l'article 37 bis  
2. Addició d'articles 38 bis, ter, quarter, quinquies, sexies, septies i octies.  
El còmput del termini s'iniciarà l'endemà de la publicació del present anunci en el Diari Oficial de la Generalitat Valenciana.  
El text de les propostes pot ser consultat en la pàgina web de la Vicepresidència Segona del Consell i Conselleria d'Habitatge i Arquitectura Bioclimàtica, en l'apartat «Normativa en tramitació», en l'adreça d'internet http://www.habitatge.gva.es/es/audiencia-e-informacion-publica/procesos-abiertos, i en el portal de transparència de la Generalitat (http://gvaoberta.gva.es), així com en la Vicepresidència Segona i Conselleria d'Habitatge i Arquitectura Bioclimàtica, plaça del Carme, 4, codi postal 46168 València, en horari de 9.00 a 14.00 h, de dilluns a divendres.  
Les al·legacions, suggeriments o observacions efectuats per les persones o entitats que es consideren interessades podran ser remeses per a la seua consideració a la Vicepresidència Segona i Conselleria d'Habitatge i Arquitectura Bioclimàtica, mitjançant correu electrònic dirigit a gabinet\_tecnic\_ufzjft@cpp.vy o a través del tràmit telemàtic https://www.gva.es/es/inicio/procedimientos'id\_proc=20359, sense perjudici del que es preveu en l'article 16 de la Llei 39/2015, d'1 d'octubre, del procediment administratiu comú de les administracions públiques, indicant en l'assumpte: «Al·legacions a l'avantprojecte de llei de mesures fiscals per a 2023.».  
S'hi farà constar el nom i cognoms o raó social, l'adreça i el DNI, NIE o NIF de la persona o entitat que presente al·legacions. Per a l'adequada interpretació, valoració i, si escau, incorporació de les aportacions, s'hauria d'especificar l'article i l'apartat del projecte al qual es refereixen, la modificació que es proposa i les raons en què se sustenta. Es recomana, així mateix, acompanyar-hi una proposta de redacció alternativa  
  
València, 5 de juliol de 2022.- La sotssecretària de la Vicepresidència Segona i Conselleria d'Habitatge i Arquitectura Bioclimàtica: Blanca Jiménez Garrido.